**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. június 13-i ülésére**

**Javaslat a Szombathelyi Települési Értéktár Bizottság beszámolójának elfogadására**

A Szombathelyi Települési Értéktár Bizottság Működési Szabályzata III. fejezet 2/g. pontja értelmében félévente, legkésőbb a félévet követő hónap utolsó napjáig beszámol a Bizottság tevékenységéről Szombathely Megyei Jogú Város Közgyűlésének.

Szombathely Megyei Jogú Város Közgyűlésének Szervezeti és Működési Szabályzatáról szóló 34/2014. (XI.3.) rendelet 52.§ (3) bekezdése 67. pontja a Jogi és Társadalmi Kapcsolatok Bizottsága hatáskörébe utalta a Szombathelyi Települési Értéktár beszámolójának megtárgyalását.

A Szombathelyi Települési Értéktár Bizottság elnöke által benyújtott beszámoló az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. június „ ”

**/: Koczka Tibor :/**

**HATÁROZATI JAVASLAT**

**…../2017. (VI.13.) JTKB számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága a Szombathelyi Települési Értéktár Bizottság tevékenységéről szóló beszámolót megtárgyalta, és azt az előterjesztés melléklete szerinti tartalommal elfogadja.
2. A Bizottság javasolja a Közgyűlésnek a Szombathelyi Települési Értéktár Bizottság létszámának 2 fővel történő emelését, annak érdekében, hogy a kulturális örökséghez kapcsolódó zene és irodalom területeket is egyaránt szakember képviselje.

**Felelős: Dr. Takátsné dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője,**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal (1. pont vonatkozásában)**

**2017. szeptember 30. (2. pont vonatkozásában)**